EkBass/fiwiki-20250220-pages-articles huggingface dataset:
Sikandar (vuoden 1941 elokuva)

Sikandar on vuonna 1941 ilmestynyt Sohrab Modin ohjaama ja tuottama intialainen Aleksanteri Suuresta ja kuningas Purusta kertova Bollywood- elokuva. Elokuvan juoni on kansallismielinen ja se oli aikanaan suuri menestys Intiassa. ==Juoni== Sikandar kertoo nimensä mukaisesti Sikandarista eli Aleksanteri Suuresta ja hänen sotaretkestään Intian niemimaalle. Sikandar (Prithviraj Kapoor) eli länsimaalaisittain Aleksanteri on elokuvan vieras valloittaja, jota vastaan kuningas ”Puru” (Sohrab Modi) yrittää yhdistää naapurivaltakuntansa. Puru jää ylivoimaisen Sikandarin vangiksi, mutta hänen urheudestan vaikuttuneena Sikandar tekee hänestä liittolaisensa. Isänmaalle uskollinen Puru kieltäytyy kuitenkin tarjoamasta joukkojaan Sikandarin tuleville sotaretkille. ==Tuotanto ja vastaanotto== Sikandar oli ensimmäinen Aleksanteri Suuresta kertova elokuva. Elokuva on mustavalkoinen ja se sisältää esimerkiksi suuria joukkokohtauksia. Elokuvan tuotti ja ohjasi myös siinä näytellyt Sohrab Modi. Sen näyttelijät puhuvat hindiä. Elokuva oli hengeltään nationalistinen. Se tehtiin Mahatma Gandhin johtaman Intian brittihallinnon vastaisen liikkeen aikana, sekä toisaalta myös toisen maailmansodan riehuessa. Sikandar eli Aleksanteri onkin elokuvan kuvauksen mukaan rauhan rikkoja ja kansojen tuhoaja. Häntä vastustavat intialaiset käyvät puolestaan oikeutettua taistelua vapautensa puolesta. Aleksanteri vertautuu katsojille brittien imperialismiin. Britit tekivät aikanaan 1800-luvulla Intiaa vallatessaan myös itse vertauksia Aleksanteriin. Kansallismielisen mielialan vallitessa elokuvakin oli valtava menestys. Se dubattiin myös persiaksi. Vuonna 1965 ilmestyi Kedar Kapoorin ohjaama uusi värillinen versio Sikandar-e-Azam. ==Lähteet== Luokka:Intialaiset historialliset elokuvat Luokka:Intialaiset sotaelokuvat Luokka:Hindinkieliset elokuvat Luokka:Vuoden 1941 elokuvat Luokka:Aleksanteri Suuri
Isidor Philipp

Isidor Philipp (2. syyskuuta 1863 Budapest – 20. helmikuuta 1958 Pariisi) oli ranskalainen pianisti ja musiikkipedagogi.Isidor Philipp Britannica Philipp opiskeli Pariisin konservatoriossa Georges Mathias'n johdolla ja voitti konservatorion ensipalkinnon vuonna 1883. Hän sai opetusta myös Camille Saint- Saënsilta ja Stephen Helleriltä. Hän aloitti tämän jälkeen soolouran ja piti Lontoon-debyyttinsä vuonna 1890. Philipp oli vuosina 1903–1934 pianonsoiton professorina Pariisin konservatoriossa, jossa hänen oppilaisiinsa kuului Albert Schweitzer. Vuosina 1941–1955 hän asui Yhdysvalloissa, jossa opetti yksityisesti enimmäkseen New Yorkissa. 91-vuotiaana Philipp esitti jäähyväiskonsertissaan César Franckin viulusonaatin piano-osuuden. Philipp julkaisi useita teknisten harjoitusten kokoelmia pianolle. == Lähteet == == Aiheesta muualla == * IMSLP: nuotteja Luokka:Ranskalaiset pianistit Luokka:Musiikkipedagogit Luokka:Vuonna 1863 syntyneet Luokka:Vuonna 1958 kuolleet
Octávio Pinto

Octávio Pinto (3. marraskuuta 1890 São Paulo – 31. lokakuuta 1950 São Paulo) oli brasilialainen säveltäjä ja arkkitehti.Octávio Pinto AllMusic Pinto sai pianonsoiton opetusta Isidor Philippiltä, joka opetti myös hänen vaimoaan, pianisti Guiomar Novaesia. Pinto ja Novaes olivat naimisissa vuodesta 1922. Pinto sävelsi monia pianoteoksia, joihin kuului Scenas infantis (1932). Hänen ja Novaesin avioliitosta syntyivät lapset Anna Maria ja Luis Octavio. Pinto oli säveltäjä Heitor Villa-Lobosin läheinen ystävä. == Lähteet == == Aiheesta muualla == * IMSLP: nuotteja Luokka:Brasilialaiset säveltäjät Luokka:Brasilialaiset arkkitehdit Luokka:Vuonna 1890 syntyneet Luokka:Vuonna 1950 kuolleet
Norsunluurannikon ralli 1984

Norsunluurannikon ralli 1984 (viralliselta nimeltään 16. Rallye Côte d'Ivoire) oli rallin maailmanmestaruussarjan kauden 1984 toiseksi viimeinen eli 11. osakilpailu ja samalla rallin Afrikan-mestaruussarjan kuudes ja niin ikään toiseksi viimeinen osakilpailu. Rallin keskuspaikkana oli Abidjan, ja se ajettiin 31. lokakuuta – 4. marraskuuta. Kilpailuun ilmoittautui 50 autokuntaa, joista vain kuusi selvisi maaliin asti. Kilpailun pituus oli , joka ajettiin avoimilla tieosuuksilla ilman erikoiskokeita. Kilpailu kuului vain kuljettajien maailmanmestaruussarjaan (ei valmistajien mestaruussarjaan). == Tulokset == Sija Kuljettaja Kartanlukija Auto Aika Ero Pisteet 1\. Stig Blomqvist Björn Cederberg Audi Sport Quattro 5 h 24 min 20 2\. Hannu Mikkola Arne Hertz Audi Quattro A2 5 h 46 min +22 min 15 3\. Shekhar Mehta Rob Combes Nissan 240 RS 6 h 28 min +1 h 4 min 12 4\. Alain Ambrosino Daniel Le Saux Opel Manta B 400 7 h 3 min +1 h 39 min 10 5\. David Horsey David Williamson Peugeot 504 Pick-up 13 h 58 min +8 h 34 min 8 6\. Patrick Tauziac Louis Cournil Mitsubishi Colt 24 h 13 min +18 h 49 min 6 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * 1984 Rallye Cote d'Ivoire YouTubessa Luokka:MM-rallikausi 1984 Luokka:Norsunluurannikon ralli
Libuše Domanínská

Libuše Domanínská (oik. Libuše Klobásková; 4. heinäkuuta 1924 Brno – 2. helmikuuta 2021 Hodonín) oli tšekkiläinen oopperalaulaja, äänialaltaan sopraano. Hän otti Domanínská-taiteilijanimen käyttöönsä vanhempiensa syntymäpaikan Domanínin mukaan.Zemřela pěvkyně Libuše Domanínská, emeritní sólistka opery ND České noviny Domanínská opiskeli laulua Brnon konservatoriossa ja aloitti uransa Brnossa 1940-luvulla. 1950-luvulla hän siirtyi Prahan Kansallisteatteriin, jossa lauloi, kunnes jäi eläkkeelle vuonna 1990. Hänellä oli rooleja muiden muassa Antonín Dvořákin, Bedřich Smetanan, Leoš Janáčekin, Giuseppe Verdin, Georges Bizet'n, Arthur Sullivanin, Giacomo Puccinin ja Pjotr Tšaikovskin oopperoissa. Domanínská sai urallaan monia palkintoja, kuten Thalia-palkinnon elinikäisistä saavutuksista vuonna 1997. Domanínskán oppilaiden joukossa oli Jana Šrejma Kačírková. == Lähteet == Luokka:Tšekkiläiset oopperalaulajat Luokka:Sopraanot Luokka:Vuonna 1924 syntyneet Luokka:Vuonna 2021 kuolleet
Pongamia pinnata

Pongamia pinnata (syn. Millettia pinnata) on hernekasveihin kuuluva kasvilaji, joka luokitellaan usein millettioiden (Millettia) sukuun tai vaihtoehtoisesti ainoaksi lajiksi sukuun Pongamia. Laji on monikäyttöinen, ikivihreä ja nopeasti kasvava, typpeä sitova puu, joka on tunnetuin sen siemenistä puristetusta öljystä. Siemenet sisältävät 30–42% öljyä. Puusta saadaan biodieselin tuotantoon soveltuvia öljyjä ja rasvahappoja. Siemenöljyä on käytetty tuhansien vuosien ajan lamppuöljynä, saippuan valmistuksessa ja voiteluaineena. Puu kestää hyvin voimakkaan kuumuuden, auringonvalon ja kuivuuden kasvaen hiekkaisilla ja kallioisilla mailla. Kasvin kaikki osat ovat myrkyllisiä aiheuttaen syötäessä pahoinvointia ja oksentelua.Derris indica Pongamia pinnata esiintyy Etelä- ja Kaakkois-Aasiassa, Japanissa, Australiassa ja Oseaniassa. == Lähteet == == Aiheesta muualla == * ITIS: Millettia pinnata * United States Department of Agriculture (USDA): Millettia pinnata * Flora of China: Pongamia pinnata * Global Biodiversity Information Facility (GBIF): Pongamia pinnata * Agriculture and Biosciences International (CABI): Pongamia pinnata (Indian beech) Luokka:Hernekasvit Luokka:Myrkylliset kasvit Luokka:Puut
Imaami pyörtyi

thumb|right|Imaami pyörtyi Imaami pyörtyi () on turkkilainen ruokalaji. Se koostuu halkaistuista ja kypsennetyistä munakoisoista, joiden täytteinä käytetään muun muassa sipulia ja tomaattimurskaa. Ruokalaji on varsin öljyinen. Siitä on kehitetty monia eri versioita. Imaami pyörtyi -ruokalajin on väitetty saaneen nimensä imaamin pyörtymisestä tämän kuultua, kuinka paljon kallista oliiviöljyä ruoan valmistuksessa oli käytetty.Imam bayildi, Imaami pyörtyi Helsingin Sanomat Vastaava ruokalaji, jonka ainesosana käytetään lisäksi lihaa, on nimeltään karnıyarık. == Lähteet == ==Aiheesta muualla== Luokka:Turkkilainen keittiö
Norsunluurannikon ralli 1985

Norsunluurannikon ralli 1985 (viralliselta nimeltään 17. Rallye Côte d'Ivoire) oli rallin maailmanmestaruussarjan kauden 1985 toiseksi viimeinen eli 11. osakilpailu ja samalla Afrikan mestaruussarjan kuudes osakilpailu. Ralli ajettiin 31. lokakuuta - 4. marraskuuta. Kilpailuun ilmoittautui 50 autokuntaa, joista vain kahdeksan selvisi maaliin asti.https://www.ewrc- results.com/final/1499-rallye-cote-divoire-1985/ Kilpailun pituus oli , joka ajettiin avoimilla tieosuuksilla ilman erikoiskokeita. Kilpailu kuului vain kuljettajien maailmanmestaruussarjaan (ei valmistajien mestaruussarjaan). Rallin keskuspaikkana oli ensi kertaa Yamoussoukro aiemman Abidjanin sijaan. Juha Kankkunen ja Fred Gallagher voittivat kilpailun ja tallitoverit Bjorn Waldegård ja Hans Thorszelius olivat toisena. Kaksikoilla oli sama loppuaika, mutta tasapelin ratkaisi, että Kankkunen oli minuutilla nopeampi rallin ensimmäisellä puoliskolla. Audilla oli kilpailussa yksi auto, jota ajoi Michèle Mouton. Fabrizia Pons sairastui ennen kilpailua ja kartanlukijaksi tuli Arne Hertz, jolloin Moutonin piti tottua englanninkielisiin nuotteihin. Pons kuitenkin palasi Italiasta. Moutonin Audissa oli käyntihäiriöitä, joita mekaanikot selvittivät. == Tulokset == Sija Kuljettaja Kartanlukija Auto Aika Ero Pisteet 1\. Juha Kankkunen Fred Gallagher Toyota Celica Twincam Turbo 4:46.00 20 2\. Björn Waldegård Hans Thorszelius Toyota Celica Twincam Turbo 4:46.00 +0.0 15 3\. Alain Ambrosino Daniel Le Saux Nissan 240 RS 6:19.00 +1:33.0 12 4\. Mike Kirkland Rob Combes Nissan 240 RS 8:36.00 +3:50.0 10 5\. Eugène Salim Clement Konan Mitsubishi Lancer 2000 Turbo 16:36.00 +11:50.0 8 6\. Alessandro Molino Christian Massela Subaru Leone RX Turbo 19:53.00 +15:07.0 6 7\. Gilles Petit de Granville Dennis Carrascosa Toyota Celica GT 19:34.00 +17:48.0 4 8\. Doic Dieval Louis Cournil Mitsubishi Lancer 25:24.00 +20:38.0 3 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1985 Luokka:Norsunluurannikon ralli
Loviisa (täsmennyssivu)

Loviisa tai Lovisa voi tarkoittaa seuraavia: * Loviisa tai Lovisa, naisen etunimi. Tähän liittyvät: ** Loviisa Ulrika (1720–1782), Ruotsin kuningatar 1751–1771, Aadolf Fredrikin puoliso ** Lovisa (1828–1871), Ruotsin ja Norjan kuningatar 1859–1871, Kaarle XV:n puoliso * Loviisa, Suomen kaupunki, nimetty Ruotsin kuningattaren Lovisa Ulrikan mukaan. Tähän liittyvät: ** Loviisan rautatieasema, lakkautettu rautatieasema Loviisassa ** Loviisan ydinvoimalaitos (Loviisa 1 ja 2), kahden ydinvoimalaitosyksikön kokonaisuus Hästholmenin saarella Loviisassa * 2750 Loviisa, asteroidi, nimetty Loviisan kaupungin mukaan. * Loviisa – Niskavuoren nuori emäntä, elokuva
3223 Forsius

3223 Forsius on tähtitieteilijä Yrjö Väisälän vuonna 1942 löytämä asteroidi eli pikkuplaneetta. Se on nimetty almanakantekijä Sigfrid Aronus Forsiuksen mukaan. Forsiuksen likimääräinen läpimitta on 27 kilometriä. Kohde sijaitsee Auringosta suunnilleen 2,61 kertaa niin kaukana kuin Maa, ja sen kierros Auringon ympäri kestää noin 4 vuotta ja 3 kuukautta. ==Lähteet== Luokka:Päävyöhykkeen asteroidit
Katherine Tai

Katherine Tai (s. 18. maaliskuuta 1974) on yhdysvaltalainen juristi, jonka Joe Biden nimitti Valkoisen talon kauppaedustajaksi virkakautensa alussa 2021. Tässä tehtävässä hän tulee työskentelemään kauppaministerin työparina. Tain odotetaan tukevan Bideniä Donald Trumpin "Amerikka ensin" -päätöksien purkamisessa, työpaikkojen luomisessa ja Kiinan rankaisemisessa kilpailun rajoittamisesta. Tai on opiskellut Yalessa ja Harvardissa. Hänellä on kiinalaisia sukujuuria, hän puhuu sujuvasti mandariinikiinaa ja on opettanut englantia Guangzhoun yliopistossa. Hän on työskennellyt vuodesta 2017 edustajainhuoneen verotusta valmistelevassa komiteassa. == Lähteet == Luokka:Yhdysvaltalaiset juristit Luokka:Vuonna 1974 syntyneet Luokka:Elävät henkilöt
Pure (Godfleshin albumi)

Pure on englantilaisen industrial metal -yhtyeen Godfleshin toinen albumi, joka julkaistiin 13. huhtikuuta 1992. == Kappalelista == # # # # # # # # === CD-painoksen bonuskappaleet === # * # == Kokoonpano == * Justin Broadrick – kitara, laulu * G. C. Green – basso * Robert Hampson – kitara (kappaleet 1, 3, 4, 8 & 10) * Paul Neville – kitara (kappale 9) == Aiheesta muualla == * * Luokka:Industrial metal -albumit Luokka:Vuoden 1992 albumit
1680 Per Brahe

1680 Per Brahe on tähtitieteilijä Liisi Oterman vuonna 1942 löytämä asteroidi eli pikkuplaneetta. Löytö on tehty Turussa, ja se on nimetty Turun akatemian perustajan, ruotsalaisen kreivin mukaan. Per Brahen likimääräinen läpimitta on 25 kilometriä. Kohde sijaitsee Auringosta suunnilleen 2,72 kertaa niin kaukana kuin Maa, ja sen kierros Auringon ympäri kestää noin 4,5 vuotta. ==Lähteet== Luokka:Päävyöhykkeen asteroidit
Murgul

Murgul on piirikunta Turkin Artvinin maakunnassa. Vuoden 2019 väestönlaskennassa Murgulin väkiluku oli 7 031. ==Lähteet== ==Aiheesta muualla== Luokka:Artvinin maakunnan piirikunnat
1679 Nevanlinna

1679 Nevanlinna on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty matemaatikko Rolf Nevanlinnan mukaan. Nevanlinnan likimääräinen läpimitta on 33 kilometriä. Kohde sijaitsee Auringosta suunnilleen 3,12 kertaa niin kaukana kuin Maa, ja sen kierros Auringon ympäri kestää noin 5,5 vuotta. ==Lähteet== Luokka:Päävyöhykkeen asteroidit
Şavşat

Şavşat on piirikunta Turkin Artvinin maakunnassa. Vuoden 2019 väestönlaskennassa Şavşatin väkiluku oli 17 116. ==Lähteet== ==Aiheesta muualla== Luokka:Artvinin maakunnan piirikunnat
Yusufeli

Yusufeli on piirikunta Turkin Artvinin maakunnassa. Vuoden 2019 väestönlaskennassa Yusufelin väkiluku oli 20 154. ==Lähteet== ==Aiheesta muualla== Luokka:Artvinin maakunnan piirikunnat
Kaarlo Hämäläinen (nimineuvos)

Kaarlo Hämäläinen (21. joulukuuta 1879 Pietari – 13. elokuuta 1951 Mikkeli) oli suomalainen Sulkavan menneisyyden ja kulttuuriperinteen keräämiseen erikoistunut keräilijä ja nimineuvos.VisitSulkava . Nimineuvos Kaarlo HämäläinenNimineuvos Hämäläisen patsas, VisitSulkava Hän oli aikanaan yksi Suomen tunnetuimpia muinaisesineiden keräilijöitä. Kaarlo Hämäläisen Sulkavalla syntynyt isä toimi hopeaseppänä Pietarissa. Hämäläinen työskenteli 1900-luvun alussa Venäjän amiraliteetin karttaosastolla. Hänet yleni kapteeniksi saakka ja sai myös nimineuvoksen arvonimen. Ensimmäisen maailmansodan aikana Hämäläinen toimi muun muassa kuriirina. Venäjän vallankumouksen jälkeen virkansa ja säästönsä menettänyt Hämäläinen palasi isänsä kotipitäjään Sulkavalle. Hän omistautui sitten muinaistutkimukseen ja vanhojen esineiden keräilyyn. Hämäläinen keräsi kaikkiaan noin 3 000 muinaisesinettä, joista vanhimmat olivat peräisin kivikaudelta. Hän lahjoitti osan esineistä Savonlinnan museoon ja Kansallismuseoon. Hämäläisen toiminnan ansiosta Sulkavalle perustettiin Savupirttimuseo, Linnavuoren alueelle perustettiin luonnonsuojelualue ja Sairalanmäelle pystytettiin Kustaan III:n sodassa kaatuneiden muistomerkki. Hämäläinen kirjoitti myös Savonlinnassa ilmestyneisiin sanomalehtiin käyttäen nimimerkkiä Minor. Nimineuvos Kaarlo Hämäläisen vuonna 2011 paljastettu muistopatsas sijaitsee Sulkavan kirjaston edustalla. == Lähteet == == Aiheesta muualla == * Kun suomalainen tapasi "salaperäisen eurooppalaisen", Suomen Kuvalehti, 11.01.1936, nro 2, s. 6, Kansalliskirjaston digitaaliset aineistot * Tipparahoja, Suomen Kuvalehti, 11.01.1936, nro 2, s. 34, Kansalliskirjaston digitaaliset aineistot * A. V. Multia : Putkaan ja putkasta pois, Helsingin Sanomat, 23.01.1938, nro 21, s. 33, Kansalliskirjaston digitaaliset aineistot * Suomalainen kulttuurityöntekijä, Suomen Kuvalehti, 17.06.1939, nro 24, s. 30, Kansalliskirjaston digitaaliset aineistot * Nimineuvos Hämäläisen keräilemät muinaisesineet Olavinlinnan suojiin, Helsingin Sanomat, 28.05.1939, nro 141, s. 34, Kansalliskirjaston digitaaliset aineistot Luokka:Suomalaiset kotiseututyön vaikuttajat Luokka:Suomalaiset keräilijät Luokka:Pietarinsuomalaiset henkilöt Luokka:Vuonna 1879 syntyneet Luokka:Vuonna 1951 kuolleet
Rudolf Tajcnár

Rudolf Tajčnar (17. huhtikuuta 1948 Bratislava – 2. elokuuta 2005) oli slovakialainen, Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa olympialaisissa pronssia Sapporossa 1972. MM-kilpailuissa hän voitti kultaa Prahassa 1972 ja saavutti hopeaa Bernin ja Geneven kisoissa 1971. Prahan MM-kisoissa 1972 Tajčnar teki viisi maalia ja sai kaksi syöttöpistettä. Hän teki maalin turnauksen alkupuolella ylivoimaisissa voitoissa Sveitsiä ja Länsi-Saksaa vastaan. Toisella sarjakierroksella Tšekkoslovakia voitti Ruotsin 2–0, ja tuossa ottelussa Tajčnar teki ensimmäisen maalin ja sai nelisen minuuttia myöhemmin syöttöpisteen, kun Václav Nedomanský teki toisen maalin Tajčnarin laukauksen päädyttyä maalivahdin torjunnasta hänelle. Viimeisessä ottelussaan Tšekkoslovakia voitti Suomen 8–2 ja Tajčnar teki joukkueensa viidennen ja kuudennen maalin. Tajčnar aloitti pelaajauransa Dukla Košicessa mutta edusti huippuvuosinaan Slovan Bratislavaa. Nyrkkitappelun ja sitä seuranneen psykiatriseen hoitoon päätymisen myötä häneltä jäi pelikausi 1972–1973 kokonaan väliin, eikä hän päässyt enää tämän jälkeen pelaamaan arvokisoissa. Hänellä oli alkoholiongelma, ja siirryttyään pelaamaan Pohjois-Amerikkaan hän joutui puukotuksen uhriksi New Yorkissa vuonna 1979. Ensimmäisellä Pohjois- Amerikan-kaudellaan 1977–1978 hän voitti Maine Marinersin joukkueessa AHL:n mestaruuden, Calder Cupin. Seuraavalla kaudella hän pelasi pääasiassa PHL:n Spokane Flyersissa mutta pääsi myös kahteen pääsarja WHA:n otteluun Edmonton Oilersin joukkueessa. Vuonna 1979 hän siirtyi Sveitsiin, jossa hän pelasi kaksi kautta HC Ambrì-Piottan joukkueessa ja sen jälkeen alemmilla sarjatasoilla, joissa hän toimi myös pari kautta valmentajana. == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Tšekkoslovakialaiset jääkiekkovalmentajat Luokka:Vuonna 1948 syntyneet Luokka:Vuonna 2005 kuolleet
1407 Lindelöf

1407 Lindelöf on tähtitieteilijä Yrjö Väisälän vuonna 1936 löytämä asteroidi eli pikkuplaneetta. Se on nimetty matemaatikko Ernst Lindelöfin mukaan. Kansainvälisissä yhteyksissä asteroidin nimi voidaan kirjoittaa myös ilman ö-kirjainta, muodossa Lindelof. Lindelöfin likimääräinen läpimitta on 33 kilometriä. Kohde sijaitsee Auringosta suunnilleen 2,76 kertaa niin kaukana kuin Maa, ja sen kierros Auringon ympäri kestää noin 4 vuotta ja 7 kuukautta. ==Lähteet== Luokka:Päävyöhykkeen asteroidit
Sakyō-ku

Sakyō-ku () on yksi Kioton kaupungin 11 suuralueesta. Se sijaitsee Kioton koillisosassa Kamojoen ja sen sivujoen Takanon varrella. Suuralueen eteläosa on urbaania aluetta, mutta pohjoisessa siihen kuuluu laajoja vuoristo- ja maaseutualueita Tanban ylängöltä. Idässä suuralue kohoaa Hieivuorelle ja rajautuu Shigan prefektuuriin. Sakyōn suuralueella on 165 927 asukasta (joulukuussa 2020) ja sen pinta-ala on 246,77 neliökilometriä. Sakyōn suuralue perustettiin vuonna 1929 erottamalla se Kamigyōn suuralueesta. Sen jälkeen sen alue on vähitellen laajentunut useiden kuntaliitosten kautta. Nykyisin noin 80 prosenttia suuralueen pinta-alasta on metsäistä vuoristoa. Eteläosassa lähempänä Kioton keskustaa on Kioton yliopiston kampus ja kulttuuri- instituutioita, kuten Rohm Theatre Kyōto (entinen Kyōto kaikan), Kioton kansallinen modernin taiteen museo ja Miyakomesse-tapahtumakeskus. Lähistöllä sijaitsevat myös Okazakin puisto ja Kioton eläintarha, pohjoisempana Kioton kasvitieteellinen puutarha ja Kioton kansainvälinen kokouskeskus. Kioton yliopiston lisäksi suuralueella toimivat esimerkiksi Kioton teknillinen yliopisto ja Kioton prefektuurinyliopisto. Sakyō-kun rakennettuun kulttuuriperintöön kuuluu useita Higashiyama-vuorijonon juurelle rakennettuja historiallisia buddhalaisia temppeleitä. Suuralueen etelärajalla sijaitsee Nanzen-jin temppeli, sen pohjoispuolella Unescon maailmanperintöluetteloon valittu Ginkaku-ji eli Jishō-ji, joka tunnetaan hopeisesta paviljongistaan. Myös Shimogamo-jinjan eli Kamomioya-jinjan šintolainen pyhäkkö on maailmanperintökohde. Muita nähtävyyksiä ovat Jakkō-inin, Kurama-deran, Manshu-inin, Sanzen-inin ja Zenrin-jin temppelit sekä Heian-jingūn pyhäkkö. Hieivuoren juurella on Shugakuinin keisarillinen huvila. Sakyōn suuraluetta palvelevat Kioton metron Karasuma-linja, Keihan-rautateiden Ōtō-linja sekä Eizan-rautateiden Eizan-päälinja ja Kurama-linja. Hieivuorelle johtaa Eizan- funikulaari, Kurama-deralle Kuramayaman funikulaari. == Kuvia == Tiedosto:Kyoto Shimogamo-jinja Inneres Tor 1.jpg|Shimogamo-jinjan rakennuksia Tiedosto:Kyoto Heian-jingu Großes Torii & Städtisches Kunstmuseum.jpg|Heian- jingūn torii-portti ja kaupungin taidemuseo Tiedosto:Mt Hiei Autumn.JPG|Takanojoki ja Hieivuori Tiedosto:Path of Philosophy (3612092773).jpg|Tetsugaku no michi Tiedosto:Kibune Kawadoko01s5s4272.jpg|Ravintola joen päällä Kibunessa == Lähteet == == Aiheesta muualla == * Suuralueen internetsivut Luokka:Kioton suuralueet
Július Haas

Július Haas (s. 28. syyskuuta 1948 Žilina) on slovakialainen, Tšekkoslovakiaa edustanut jääkiekkoilija, pelipaikaltaan vasen laitahyökkääjä. Hän voitti Tšekkoslovakian maajoukkueessa maailmanmestaruuden Prahan MM-kisoissa 1972 ja saavutti MM-pronssia Tukholmassa 1970. Haas voitti alle 19-vuotiaiden Euroopan-mestaruuden vuonna 1968. Hän teki turnauksessa viisi maalia ja antoi viisi maalisyöttöä. Ensimmäisissä aikuisten MM-kilpailuissaan Tukholmassa 1970 hän teki viisi maalia ja sai kaksi syöttöpistettä yhdeksässä ottelussa. Prahan MM-kisoissa 1972 hän pelasi joukkueensa kymmenestä ottelusta viidessä. Hän keräsi tehopisteitä kuuden maalin ja kolmen syötön verran mutta suurin osa niistä tuli kahdessa ottelussa viimeiseksi sijoittunutta Sveitsiä vastaan. Haas edusti huippuvuosinaan 1967–1977 Slovan Bratislavaa. Viimeisinä pelivuosinaan hän pelasi alemmilla sarjatasoilla ja toimi myös valmentajana. == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset jääkiekkovalmentajat Luokka:Jääkiekon maailmanmestarit Luokka:Vuonna 1948 syntyneet Luokka:Elävät henkilöt
1479 Inkeri

1479 Inkeri on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Väisälän lapsenlapsen Inkeri Neuvon mukaan. Inkerin likimääräinen läpimitta on 22 kilometriä. Kohde sijaitsee Auringosta suunnilleen 2,67 kertaa niin kaukana kuin Maa, ja sen kierros Auringon ympäri kestää noin 4 vuotta ja 4 kuukautta. ==Lähteet== Luokka:Päävyöhykkeen asteroidit
T. J. Korpi

Toivo Johannes (Jukka) Salo, myös Salo-Korpi (31. lokakuuta 1910 – 30. syyskuuta 1959 Vaasa) oli suomalainen Alavudelta kotoisin ollut kuvanveistäjä. Hänen tuotantoonsa kuului uskonnollisaiheisia puuveistoksia ja kipsimuotokuvia.2.5.2017 T.J. Korven veistosnäyttely avattu Taidekeskus Harrissa, Alavus-Seura Ry, Ajankohtaista == Teoksia == * Apostoli Paavalia, evankelistoja ja Moosesta esittävät puuveistokset, Teuvan kirkko Teuvan seurakunta : Teuvan kirkko * Saarnastuolin puuveistokset, Varkauden pääkirkko Varkauden kirkko : Pääkirkko == Lähteet == == Aiheesta muualla == * Heikki Asunta : Ruoveden tuntematon puunveistäjä, Suomen Kuvalehti, 29.02.1936, nro 9, s. 24, Kansalliskirjaston digitaaliset aineistot Luokka:Suomalaiset kuvanveistäjät Luokka:Vuonna 1910 syntyneet Luokka:Vuonna 1959 kuolleet
1480 Aunus

1480 Aunus on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Väisälän lapsenlapsen Yrjö Aunus Olavi Neuvon mukaan. Aunuksen likimääräinen läpimitta on 11 kilometriä. Kohde sijaitsee Auringosta suunnilleen 2,2 kertaa niin kaukana kuin Maa, ja sen kierros Auringon ympäri kestää noin 3 vuotta ja 3 kuukautta. ==Lähteet== Luokka:Päävyöhykkeen asteroidit
Cavallini & Shrty

Cavallini & Shrty on helsinkiläinen hip hop -duo, joka yhdistelee musiikissaan R&B;:ta, Afroa ja melodista trappia. Duo tunnetaan parhaiten kappaleestaan ”16v”, jossa on mukana Gettomasa. Cavallini & Shrty levytti aiemmin Monsp Recordsilla ja julkaisi vuonna 2018 EP:n Afro finska. Duo kiinnitettiin PME Recordsille syksyllä 2018 ja marraskuussa 2018 julkaistiin duon toinen EP Vaihost sisää. Debyyttialbumi 10/10 julkaistiin helmikuussa 2020. == Cavallinin rikossyyte == Cavallini eli oikealta nimeltään Mohamud Yahue Mahdi on Helsingin käräjäoikeudessa asetettu syytteeseen tapon yrityksestä. Syytteen mukaan katujengi on yrittänyt tappaa espoolaisjengi L-Cityn jäseniä. Syytteen mukaan Cavallini ja muut jäsenet olivat ampuneet aseella noin kymmenen laukausta kohti omakotitaloa, jossa oli käynnissä juhlat. Tapon yrityksen lisäksi Cavallinia syytetään myös ampuma-aserikoksesta, törkeästä ryöstöstä, törkeästä vapaudenriistosta, huumausainerikoksesta ja törkeästä henkeen tai terveyteen kohdistuvan rikoksen valmistelusta. Hänelle vaaditaan teoista seitsemää vuotta vankeutta. Cavallini suunnitteli myös väkivaltaista iskua Helsingin ravintola Kaivohuoneelle vuoden 2021 lokakuussa. Mukana suunnittelussa oli myös muita helsinkiläisjengiläisiä. Iskun kohteena oli espoolainen jengi ja sen johtohahmona pidetty räppäri. 31. toukokuuta 2022 26-vuotias Mahdi Mohamud tuomittiin yhdeksän vuoden ehdottomaan vankeuteen. Tuomio annettiin tapon yrityksestä, ampuma-aserikoksesta, törkeästä ryöstöstä, törkeästä vapaudenriistosta, huumausainerikoksesta ja törkeän henkeen tai terveyteen kohdistuvan rikoksen valmistelusta. Oikeus kovensi tuomioita, koska rikokset oli tehty osana järjestäytynyttä rikollisryhmää. == Lähteet == Luokka:Suomalaiset hip hop -yhtyeet Luokka:Suomalaiset duot
Jan Klapáč

Jan Klapáč (s. 27. helmikuuta 1941 Praha) on tšekkiläinen, Tšekkoslovakiaa edustanut jääkiekkoilija, pelipaikaltaan oikea laitahyökkääjä. Hän saavutti Tšekkoslovakian maajoukkueessa olympialaisissa hopeaa Grenoblessa 1968 ja pronssia Innsbruckissa 1964. MM-kilpailuissa hän voitti kultaa Prahassa 1972 ja saavutti hopeaa Tampereella 1965 ja Ljubljanassa 1966 sekä pronssia Tukholmassa 1969 ja Moskovassa 1973. Prahan MM-kisoissa 1972 Klapáč oli mestaruuden voittaneen Tšekkoslovakian joukkueen paras maalintekijä ja pistemies yhdessä Václav Nedomanskýn kanssa; kumpikin teki yhdeksän maalia ja sai kuusi syöttöpistettä. Klapáč pelasi samassa ketjussa Holíkin veljesten, Jaroslavin ja Jiřín kanssa. Ensimmäisen sarjakierroksen tasapeliin 3–3 päättyneessä ottelussa Neuvostoliittoa vastaan Klapáč teki joukkueensa kolmannen maalin. Toisella sarjakierroksella Sveitsiä vastaan hän teki kolme maalia ja molemmissa otteluissa Suomea vastaan kaksi maalia. Ensimmäisessä ottelussa Sveitsiä vastaan hän teki joukkueensa avausmaalin. Klapáč siirtyi vuonna 1960 Dynamo Karlovy Varysta Dukla Jihlavaan, jota hän edusti 15 vuotta ja jossa hän voitti seitsemän Tšekkoslovakian mestaruutta: vuosina 1967–1972 ja 1974. Hän oli sarjan paras pistemies kaudella 1964–1965 ja paras maalintekijä kaudella 1965–1966. Klapáč valittiin Tšekin jääkiekkoilun kunniagalleriaan vuonna 2010. Hänen veljensä Miroslav Klapáč pelasi jääkiekkoa Tšekkoslovakian pääsarjassa ja maajoukkueessa. Hänen lapsenlapsensa Ester Ledecká voitti olympiakultaa alppihiihdossa ja lumilautailussa. == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Jääkiekon maailmanmestarit Luokka:Vuonna 1941 syntyneet Luokka:Elävät henkilöt
2898 Neuvo

2898 Neuvo on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Väisälän lapsenlapsen Yrjö Neuvon mukaan. Neuvon likimääräinen läpimitta on 14 kilometriä. Kohde sijaitsee Auringosta suunnilleen 2,56 kertaa niin kaukana kuin Maa, ja sen kierros Auringon ympäri kestää noin 4 vuotta ja 1 kuukauden. ==Lähteet== Luokka:Päävyöhykkeen asteroidit
Selfless

Selfless on englantilaisen industrial metal -yhtyeen Godfleshin kolmas albumi, joka julkaistiin 26. syyskuuta 1994. == Kappalelista == # # # # # # # # # # # == Aiheesta muualla == * * Luokka:Industrial metal -albumit Luokka:Vuoden 1994 albumit
2962 Otto

2962 Otto on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty vuonna 1991 Väisälän lapsenlapsenlapsen Otto Väisälän mukaan. Oton likimääräinen läpimitta on 23 kilometriä. Kohde sijaitsee Auringosta suunnilleen 2,57 kertaa niin kaukana kuin Maa, ja sen kierros Auringon ympäri kestää noin 4 vuotta ja 1 kuukauden. ==Lähteet== Luokka:Päävyöhykkeen asteroidit
2972 Niilo

2972 Niilo on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty vuonna 1991 Väisälän lapsenlapsenlapsen Niilo Väisälän mukaan. Niilon likimääräinen läpimitta on 6 kilometriä. Kohde sijaitsee Auringosta suunnilleen 2,15 kertaa niin kaukana kuin Maa, ja sen kierros Auringon ympäri kestää noin 3 vuotta ja 2 kuukautta. ==Lähteet== Luokka:Päävyöhykkeen asteroidit
Nojonen

Nojonen on sukunimi, joka on muun muassa seuraavilla suomalaisilla henkilöillä: *Aarre Nojonen (1926–1977), toimittaja ja ulkomaankirjeenvaihtaja *Liisa Nojonen (s. 1949), tanssipedagogi ja koreografi *Uolevi Nojonen (1939–2021), lasten- ja nuortenkirjailija
Nuubianpehmytkilpikonna

Nuubianpehmytkilpikonna (Cyclanorbis elegans) on pehmeäkilpikonniin kuuluva matelijalaji. Lajia tavataan uhanalaisena Länsi- ja Keski-Afrikasta. ==Koko ja ulkonäkö== Nuubianpehmytkilpikonnan kilven pituus voi suurimmillaan olla 70 cm ja laji voi painaa 20 kg. Koiraat ovat hieman naaraita suurempia. Lajin kilpi on sileä, lukuun ottamatta niskan harjanteita, ja väriltään oliivinruskea. Sen reunoilla on keltaisia täpliä. Lajin pää ja raajat ovat väriltään vihertävän ruskeat. Pää on melko pienikokoinen ja sieraimet ovat suuret. ==Levinneisyys ja elinympäristö== Nuubianpehmytkilpikonnaa tavataan laikuttaisesti Ghanasta itään Sudanin ja Etelä-Sudaniin. Lajin elinympäristöä ovat suuret hitaasti virtaavat mutapohjaiset joet kuten Niger, Oti ja Niili. Sitä tavataan myös soilta. Nuubianpehmytkilpikonna luokitellaan äärimmäisen uhanalaiseksi. Kannan kokoa ei ole arvioitu, mutta laji on todennäköisesti erittäin harvinainen ja kannan kehityssuunta on laskeva. Suurimmat uhat nuubianpehmytkilpikonnakannalle ovat pyydystäminen ravinnoksi ja elinympäristön häviäminen saastumisen ja patojen rakentamisen vuoksi. ==Lähteet== Luokka:Pehmeäkilpikonnat Luokka:Uhanalaiset matelijat
Amazonianliuskemuura

Amazonianliuskemuura (Myrmelastes rufifacies) on puumuurien heimoon kuuluva varpuslintu. Amazonianliuskemuuraa tavataan Brasiliassa Amazoniassa, ja sen levinneisyysalueen pinta-ala on noin 671 000 km2. Laajan levinneisyysalueen ja vakaan kannankehityksen turvin laji on luokiteltu elinvoimaiseksi. == Lähteet == Luokka:Liuskemuurat Luokka:Elinvoimaiset lajit
Cuzconmuura

Cuzconmuura (Myrmelastes brunneiceps) on puumuurien heimoon kuuluva varpuslintu. Cuzconmuuraa tavataan Boliviassa ja Brasiliassa, ja sen levinneisyysalueen pinta-ala on noin 64 500 km2. Laajan levinneisyysalueen ja vakaan kannankehityksen turvin laji on luokiteltu elinvoimaiseksi. == Lähteet == Luokka:Liuskemuurat Luokka:Elinvoimaiset lajit
2885 Palva

2885 Palva on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty Väisälän vävyn Tauno Palvan mukaan. Palvan likimääräinen läpimitta on 6 kilometriä. Kohde sijaitsee Auringosta suunnilleen 2,24 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta. ==Lähteet== Luokka:Päävyöhykkeen asteroidit
Helmisiipimuura

Helmisiipimuura (Myrmelastes humaythae) on puumuurien heimoon kuuluva varpuslintu. Helmisiipimuuraa tavataan Boliviassa ja Brasiliassa, ja sen levinneisyysalueen pinta-ala on noin 832 000 km2. Laajan levinneisyysalueen ja vakaan kannankehityksen turvin laji on luokiteltu elinvoimaiseksi. == Lähteet == Luokka:Liuskemuurat Luokka:Elinvoimaiset lajit
Isoliuskemuura

Isoliuskemuura (Myrmelastes caurensis) on puumuurien heimoon kuuluva varpuslintu. Isoliuskemuuraa tavataan Brasiliassa ja Venezuelassa, ja sen levinneisyysalueen pinta-ala on noin 323 000 km2. Laji on vähenemässä elinympäristöjen tuhoutumisen vuoksi, mutta laajan levinneisyysalueen turvin se on kuitenkin luokiteltu elinvoimaiseksi. == Lähteet == Luokka:Liuskemuurat Luokka:Elinvoimaiset lajit
806 Gyldénia

806 Gyldénia on saksalaisen tähtitieteilijän Max Wolfin vuonna 1915 löytämä asteroidi eli pikkuplaneetta. Se on nimetty suomalaissyntyisen tähtitieteilijän Hugo Gyldénin mukaan. Kansainvälisissä yhteyksissä asteroidin nimi voidaan kirjoittaa myös tarkkeettomassa muodossa Gyldenia. Gyldénian likimääräinen läpimitta on 33 kilometriä. Kohde sijaitsee Auringosta suunnilleen 3,21 kertaa niin kaukana kuin Maa, ja sen kierros Auringon ympäri kestää 5 vuotta ja 9 kuukautta. ==Lähteet== Luokka:Päävyöhykkeen asteroidit
Kulosaaren suojeluskunta

Kulosaaren suojeluskunta oli Kulosaaren kunnassa ja koko nykyisen Itä- Helsingin alueella 1918‒1944 toiminut suojeluskunta. Järjestön toimintaympäristöön kuuluivat Kulosaaren lisäksi muun muassa Herttoniemi, Laajasalo ja Mellunmäki. Kulosaaressa aloitettiin syksyllä 1917 suojeluskuntatyö ja sen seurauksena perustettiin Kulosaaren suojeluskunta huhtikuussa 1918. Suojeluskunnan aselaji oli jalkaväki ja koulutuksessa keskityttiin kiväärin taistelukäsittelyyn. Suojeluskuntatoiminnassa oli mukana valtaosa huvilan omistajista saarella. Se hankki myös käyttöönsä lääkintäkalustoa. Kun Kulosaaren suojeluskunta lakkautettiin, niin sen omaisuus siirtyi Kulosaaren kotiseuturahaston säätiölle. Siinä yhteydessä siirtyi myös Kulosaarentie 37:n hallirakennus, jonka suojeluskunta oli ostanut 1940 kunnalta. Sitä käytettiin muun muassa ampumaharjoituksiin. == Lähteet == == Aiheesta muualla == Luokka:Suojeluskunta Suojeluskunta
1530 Rantaseppä

1530 Rantaseppä on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty tähtitieteilijä Hilkka Rantaseppä- Heleniuksen mukaan. Rantasepän likimääräinen läpimitta on 11 kilometriä. Kohde sijaitsee Auringosta suunnilleen 2,25 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta. ==Lähteet== Luokka:Päävyöhykkeen asteroidit
1928 Summa

1928 Summa on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Sen nimi viittaa talvisodan taistelupaikkaan. Väisälän assistenttina toiminut Rafael Suvanto kaatui Summan taisteluissa, ja siksi tämä nimi on otettu asteroidiluetteloon. Summan likimääräinen läpimitta on 13 kilometriä. Kohde sijaitsee Auringosta suunnilleen 2,48 kertaa niin kaukana kuin Maa, ja sen kierros Auringon ympäri kestää noin 3 vuotta ja 11 kuukautta. ==Lähteet== Luokka:Päävyöhykkeen asteroidit
Jäminkipohja

Jäminkipohja on kylä Ruovedellä. Jäminkipohja sijaitsee 12 kilometriä Ruoveden keskustasta ja 65 kilometriä Tampereelta. Jäminkipohjan kautta kulkee kantatie 66. Jäminkipohjan kylän keskiössä oli 1942 perustettu Pohjan Sahan nimellä toiminut sahayritys, joka työllisti 350 henkilöä vuonna 1972. Saha kuitenkin tuhoutui tulipalossa vuonna 1979, ja uusi saharakennus päätettiin rakentaa Jäminkipohjan sijaan Vilppulaan. ==Jäminkipohja kulttuurissa== Jussi & The Boysin kappaleessa Valtatie 66 mainitaan Jäminkipohja. Yleisradio ja Suomen elokuvasäätiö toteuttivat lyhyelokuvan, jonka tapahtumat sijoittuivat Jäminkipohjaan. Lyhytelokuva julkaistiin vuonna 2012 ja sen nimi on Jäminkipohja. Se kertoo teini-ikäisestä pojasta ja hänen perheestään, jotka muuttavat Helsingistä maalle ja alkavat viljelijöiksi. Viitattu 6.2.2021. ==Lähteet== Luokka:Ruoveden kylät
Emil Björkell

Karl Fredrik Emil Björkell (20. kesäkuuta 1863 – 2. syyskuuta 1949)Döda, Direktör Karl Fredrik Emil Björkell, Hufvudstadsbladet, 1949, No 219, sivu 2, julkaistu 3.9.1949 oli suomalainen toimitusjohtaja ja taiteen kerääjä.Täydentäviä yhtiötietoja : Emil Björkells Tekniska Fabrik, Pörssitieto G. Kock Emil Björkell perusti vuonna 1891 maatalouskoneita myyneen toiminimen, jonka hän myi vuonna 1899 Agros Oy:lle. Vuonna 1897 hän perusti teknillisen kemian alalla toimineen Emil Björkells Tekniska Fabrik-toiminimen. Helsingissä Unioninkatu 17:ssa toiminut tehdas valmisti spriilakkoja, polituuria ja muita teknillisen kemian tuotteita. Vuonna 1904 valmistusohjelmaan tulivat öljymaalit ja yritys alkoi harjoittaa myös tuontikauppaa. Samana vuonna Björkell myi yrityksen Albert Edward Campbellille (1865–1930). Yritys toimi Helsingissä aina vuoteen 1928 saakka, jolloin uusi omistaja D. Winter & Co Oy siirsi tuotannon Tampereen lähelle Epilään. Emil Björkell oli sitten vuosina 1916–1918 Julius Björkells Litografiska Tryckeri Ab kirjapainoyrityksen toimitusjohtajana. Hän omisti 1908 perustetun ja 1916 osakeyhtiöksi muutetun yrityksen yhdessä veljensä Ernst Julius Björkellin (1869–1957) kanssa. Yrityksellä oli kivipaino ja myöhemmin myös offset- ja kirjapaino Vaasassa Kauppapuistikko 25:ssä. Kirjapaino painoi vuonna 1918 ns. Vaasan mallin postimerkit, Vaasan senaatin liikkeellelaskemat 25, 100 ja 500 markan setelit ja lisäksi muun muassa osakekirjoja. Vuonna 1918 G. A. Serlachius Oy:n omistama Ab P. J. Bögelund Kartongfabrik Oy osti kirjapainoyrityksen jonka nimeksi muuttui 1928 Ab Lito-Björkell Oy. Tämä yhtiö myytiin 1936 Ab F. Tilgmann Oy:lle ja vuonna 1970 Lito-Björkell Oy fuusioitiin Oy Tilgmann Ab:hen.Täydentäviä yhtiötietoja : Julius Björkells Litografiska Tryckeri Ab, Pörssitieto G. KockSuomessa nykyisin toimivat kivi- ja offsetpainot, Kirjapainotaito : graafillinen aikakauslehti, 01.12.1934, nro 12, s. 60, Kansalliskirjaston digitaaliset aineistotKun valkoisen Suomen setelipaino toimi Vaasassa, Aamulehti, 18.02.1938, nro 47, s. 4 Kansalliskirjaston digitaaliset aineistot Emil Björkell keräsi taidetta ja hänen kokoelmaansa kuului muun muassa Peter Clodt von Jürgensburgin hevospatsas, Rembrandtin Kristuksen syntymää esittänyt radeeraus ja yksi Antoon van Dyckin maalaus. Van Dyckin taulun italiankielisen omistuskirjoituksen käänsi suomen ja ruotsin kielelle Björkellin ystäväpiiriin kuulunut runoilija Eino Leino. Björkell harrasti myös itse maalausta ja hänen mieliaiheinaan olivat hevoset. Vanhan hevosmaalarin taideaarteet, Suomen Kuvalehti, 25.04.1936, nro 17, s. 30, Kansalliskirjaston digitaaliset aineistotEino Leinon viimeinen joulu ja hänen kuolemansa, Ajan Sana, 15.01.1931, nro 11, s. 5, Kansalliskirjaston digitaaliset aineistot == Lähteet == Luokka:Suomalaiset yritysjohtajat Luokka:Taiteen keräilijät Luokka:Suomalaiset keräilijät Luokka:Vuonna 1863 syntyneet Luokka:Vuonna 1949 kuolleet
Eric Lander

Eric Lander (s. 3. helmikuuta 1957) on yhdysvaltalainen perinnöllisyystieteilijä, solubiologi ja matemaatikko, jonka Joe Biden nimitti hallituksensa tiedeneuvonantajaksi virkakautensa alussa 2021. Tiedeneuvonantaja nostetaan hallituksen jäseneksi ensimmäistä kertaa. Lander oli keskeinen tutkija vuonna 2003 päättyneessä Human Genome Projectissa, joka kartoitti ihmisen geeniperimän. Hän on kehittänyt menetelmiä, joilla voidaan tutkia usean geenin aiheuttamia sairauksia kuten diabetesta, skitsofreniaa ja Alzheimerin tautia. Landerilla on biologian professorin virka sekä Harvardin yliopistossa että Massachusetts Institute of Technologyssä (MIT), ja hän johtaa MIT:n ja Harvardin yhteistä Broad-instituuttia. Hän väitteli matematiikasta Oxfordin yliopistossa vuonna 1981 Rhodes-stipendiaattina, ja opetti taloustiedettä Harvardissa 1980-luvulla. == Lähteet == Luokka:Joe Bidenin hallituksen jäsenet Luokka:Epidemiologit Luokka:Yhdysvaltalaiset matemaatikot Luokka:Rhodes-stipendin saajat Luokka:Amerikanjuutalaiset Luokka:Vuonna 1957 syntyneet Luokka:Elävät henkilöt
Joël Robuchon

Joël Robuchon (7. huhtikuuta 1945 Poitiers – 6. elokuuta 2018 Geneve) oli ranskalainen kokki.Joël Robuchon, a French Chef Festooned With Stars, Is Dead at 73 The New York Times Robuchon meni alun perin pappisseminaariin, mutta löysi kutsumuksensa ruoanlaitosta ja kiersi nuorena aikuisena tutustumassa paikallisiin keittiöihin eri puolilla Ranskaa. Erityisesti nouvelle cuisine -tyyli teki häneen vaikutuksen. Robuchonin perustamia ravintoloita on eri puolilla maailmaa New Yorkista Shanghaihin. Hän sai ravintoloillaan ennätysmäärän Michelin-tähtiä, joita eräässä vaiheessa oli yli kolmekymmentä. Ensimmäinen Robuchonin Pariisiin perustama ravintola, Jamin"Joka pystyi arvostamaan Joël Robuchonia, kun hän soitti pianoa "Jaminissa" Pariisissa, tietää, että tämän alan neroudella ei ole mitään tekemistä esprit-näkemyksen kanssa" , julkaisussa Jean-Pierre Thiollet, Piano ma non solo, Anagramme Editions, 2012, s. 111.ISBN 978-2-35035-333-3, sai kolme Michelin-tähteä ennätyksellisessä kolmen vuoden ajassa avaamisensa (1981) jälkeen. Vuoden 1990 Gault Millau -ravintolaopas nimesi Robuchonin yhdeksi "vuosisadan kokeista" Paul Bocusen, Frédy Girardet'n ja Eckart Witzigmannin rinnalla. Robuchon kuoli haimasyöpään 73-vuotiaana. Leskeksi jäi Janine Pallix, jonka kanssa Robuchon oli ollut naimisissa vuodesta 1966. Pariskunta sai kaksi lasta: Sophie- tyttären ja Louis-pojan, jotka molemmat ovat myös suuntautuneet ravintola- alalle. == Lähteet == Luokka:Ranskalaiset kokit Luokka:Vuonna 1945 syntyneet Luokka:Vuonna 2018 kuolleet
1927 Suvanto

1927 Suvanto on Rafael Suvannon vuonna 1936 löytämä asteroidi eli pikkuplaneetta. Se on nimetty hänen mukaansa. Suvannon likimääräinen läpimitta on 20 kilometriä. Kohde sijaitsee Auringosta suunnilleen 2,65 kertaa niin kaukana kuin Maa, ja sen kierros Auringon ympäri kestää noin 4 vuotta ja 4 kuukautta. ==Lähteet== Luokka:Päävyöhykkeen asteroidit
Emilia Uggla

Emilia (myös Emilie) Maria Sofia Uggla (24. helmikuuta 1819 Karlstad – 15. helmikuuta 1855 Mellerud) oli ruotsalainen pianisti ja laulaja. Hän oli yksi ensimmäisistä kansallisia kiertueita tehneistä ruotsalaispianisteista.Emilia (Emilie) Maria Sara Sofia Uggla Svenskt kvinnobiografiskt lexikon Uggla syntyi perheensä seitsemästä lapsesta vanhimpana. Hänen isänsä oli kapteeni ja äitinsä tuomarin, kauppiaan tytär. Uggla sai todennäköisesti musiikkikasvatusta kotonaan ja suoritti opintoja lisäksi Olof Willmanin johdolla. Hän sai myös balettiopetusta Anders Selinderiltä. Ensimmäisen kerran Uggla esiintyi julkisessa konsertissa vuonna 1831. Hän kiersi 11–23-vuotiaana ensin Ruotsissa, sitten myös muissa läheisissä maissa. Uggla sisällytti ohjelmistoonsa sekä pianokappaleita että lauluja ja esitti myös muiden kanssa kamarimusiikkikappaleita. Ugglan seurana kiertueilla oli hänen isänsä ja usein siskonsa Aspasia, joka myös esiintyi laulajana. Kesällä 1838 Uggla matkusti Suomeen, jossa piti konsertteja Turussa ja Helsingissä. Kiertue jatkui Pietariin, jossa Uggla pysyi kevääseen 1840 saakka. Hän esiintyi myös keisarillisen Venäjän hoville. Palattuaan Ruotsiin Uggla jatkoi julkista esiintymistä parin vuoden ajan. Sittemmin hän työskenteli kotiopettajana ja sai kuusi lasta mentyään vuonna 1847 naimisiin Theodor Ugglan kanssa. Vuonna 1855 hän kuoli komplisoituneen synnytyksen jälkeen. == Lähteet == Luokka:Ruotsalaiset pianistit Luokka:Ruotsalaiset laulajat Luokka:Vuonna 1819 syntyneet Luokka:Vuonna 1855 kuolleet
Pawłowiczki

Pawłowiczki (Gmina Pawłowiczki; ) on maalaiskunta Kędzierzyn-Koźlen piirikunnassa Puolassa. Sen väkiluku oli vuoden 2019 lopussa 7 426. Kunnan keskus on Pawłowiczkin kylä. Pawłowiczkin kunta luotiin 1975 yhdistämällä siihenastiset Pawłowiczkin ja Gościęcinin kunnat. Kylät Pawłowiczkin kunnassa ovat Borzysławice, Chrósty, Dobieszów, Dobrosławice, Gościęcin, Grodzisko, Grudynia Mała, Grudynia Wielka, Jakubowice, Karchów, Kózki, Ligota Wielka, Maciowakrze, Milice, Mierzęcin, Naczęsławice, Ostrożnica, Pawłowiczki, Przedborowice, Radoszowy, Trawniki, Ucieszków sekä Urbanowice. Se rajautuu Baborówin, Głogówekin, Głubczycen, Polska Cerekiewin ja Reńska Wieśin kuntiin. Pawłowiczkin pinta-alasta noin 89 prosenttia on maatalousmaata ja noin viisi prosenttia metsää. Vuoden 2019 lopussa 50,6 prosenttia Pawłowiczkin asukkaista oli naispuolisia ja 49,4 prosenttia miespuolisia. Alle 18-vuotiaat muodostivat 15,9 prosenttia kunnan väestöstä, työikäiset 64,1 prosenttia ja eläkeikäiset 20 prosenttia väestön keski-iän ollessa 42,1 vuotta. Vuonna 2019 Pawłowiczkin kunnassa syntyi 56 lasta. Puolan vuoden 2011 väestönlaskennassa kunnan väestöstä 18,6 prosenttia oli saksalaisia. == Lähteet == == Aiheesta muualla == * Gmina Wiejska Pawłowiczki Opolen tilastokeskus. Luokka:Opolen voivodikunnan kunnat
Jendrik Sigwart

Jendrik Sigwart (s. 27. elokuuta 1994 Hampuri, Saksa), tunnettu paremmin taiteilijanimellään Jendrik, on saksalainen laulaja. Hän edusti Saksaa kappaleella "I Don’t Feel Hate" vuoden 2021 Eurovision laulukilpailussa Rotterdamissa. Finaalissa hän saavutti 25. sijan ja sai kolme pistettä. == Nuoruus ja ura == Sigwart varttui Hampurissa ja hänellä on neljä sisarusta. Teini-ikäisenä Sigwart opetteli pianon ja kitaran soittoa ja opiskeli musikaalinäyttelemistä Hochschule Osnabrück -yliopiston musiikkikoulussa. Ollessaan vielä opiskelijana, hän esiintyi useissa musikaaleissa. Sigwart on muun muassa esiintynyt musikaalien My Fair Lady, Hairspray ja Peter Pan saksalaisissa tuotannoissa. Sigwart tekee myös omia kappaleita ja julkaisee niitä Youtube-palveluun. Hänen ensimmäinen singlensä nimeltä "Dibdibidi" julkaistiin vuonna 2016. Sigwart kertoo erityisesti ukulelen olevan tärkeä osa hänen musiikkiaan. ==Diskografia== ===Singlet=== Nimi Vuosi Albumi "I Don’t Feel Hate" 2021 == Lähteet == Luokka:Saksalaiset laulajat Luokka:Saksan euroviisuedustajat Luokka:Vuoden 2021 euroviisuedustajat Luokka:Vuonna 1994 syntyneet Luokka:Elävät henkilöt
1929 Kollaa

1929 Kollaa on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty talvisodan taistelupaikan mukaan. Samantyyppisen nimen on saanut myös toinen asteroidi, 1928 Summa, joka on niin ikään Väisälän löytö. Sota-aiheisten nimien valintaan on vaikuttanut se, että Väisälän assistenttina toiminut Rafael Suvanto kuoli Summan taisteluissa. Kollaan likimääräinen läpimitta on 16 kilometriä. Kohde sijaitsee Auringosta suunnilleen 2,36 kertaa niin kaukana kuin Maa, ja sen kierros Auringon ympäri kestää noin 3 vuotta ja 8 kuukautta. ==Lähteet== Luokka:Päävyöhykkeen asteroidit
Eduard Steuermann

Eduard Steuermann (18. kesäkuuta 1892 Sambir – 11. marraskuuta 1964 New York) oli itävaltalaissyntyinen, Yhdysvalloissa vuodesta 1938 asunut pianisti ja säveltäjä.Eduard Steuermann AllMusic Hän erikoistui oman aikansa musiikin tulkitsemiseen.Eduard Steuermann Naxos Steuermann opiskeli pianonsoittoa Vilém Kurzin ja Ferruccio Busonin johdolla. Busonin ehdotuksesta hän aloitti musiikin teorian ja sävellyksen opiskelun Arnold Schönbergin johdolla. Tämä johti Schönbergin kuolemaan (1951) saakka kestäneen ystävyyssuhteen muodostumiseen. Steuermann muutti Wieniin vuonna 1918 ja työskenteli siellä vuoteen 1935 opettajana sekä esiintyjänä. Hän piti ensimmäisen Yhdysvalloissa järjestämänsä resitaalin vuonna 1937, muutti maahan 1938 ja sai sen kansalaisuuden vuonna 1944.Edward Steuermann, Musician, Associate of Schoenberg, Is Dead The New York Times Steuermann kantaesitti vuodesta 1912 alkaen kaikki Schönbergin pianoteokset ja osallistui myös tämän kamari- ja orkesterimusiikkiteosten kantaesityksiin. Vuonna 1944 hän kantaesitti Leopold Stokowskin johdolla Schönbergin pianokonserton. Steuermann esitti myös muiden Schönbergin piireihin kuuluneiden säveltäjien teoksia Euroopassa ja Yhdysvalloissa sellaisten kapellimestarien kuin Ernest Ansermet'n, Fritz Buschin, Otto Klempererin, Artur Rodzinskin ja Hermann Scherchenin johdolla. Steuermannin omiin, yleensä kaksitoistasäveljärjestelmällä laadittuihin sävellyksiin kuuluvat sonaatti ja sarja pianolle, pianotrio, lauluja, jousikvartettoja ja Improvisaatio ja allegro viululle ja pianolle. Steuermann teki opetustyötä monissa eri oppilaitoksissa, kuten Juilliard School of Musicissa. Steuermannin johdolla opiskelivat muiden muassa Lorin Hollander, Howard Lebow, Moura Lympany, Russell Sherman ja Irwin Freundlich. Näyttelijä Salka Viertel oli Steuermannin sisko.Eduard Steuermann Universität Hamburg == Lähteet == Luokka:Itävaltalaiset pianistit Luokka:Itävaltalaiset säveltäjät Luokka:Yhdysvaltalaiset pianistit Luokka:Yhdysvaltalaiset säveltäjät Luokka:Vuonna 1892 syntyneet Luokka:Vuonna 1964 kuolleet